Diari Oficial de la Generalitat Valenciana


Sumari del DOGV 4580, del 04-09-2003 (2003/9682)

Informació pública del programa d'actuació integrada de la UA EN 19-20 al nucli d'Alpatró (Vall de Gallinera).
--------------------------------------------------------------------------------------------------------------

### Dades del document

Número de DOGV
:   4580

Data del DOGV
:   04-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9682


Organisme emissor
:   Ajuntament de la Vall de Gallinera

Tipus de document
:   Anunci

Informació pública del programa d'actuació integrada de la UA EN 19-20 al nucli d'Alpatró (Vall de Gallinera). [2003/Q9682]
  
Vist el programa, l'avantprojecte d'urbanització i el projecte de reparcel·lació de la UA EN 19-20 d'Alpatró (Vall de Gallinera), redactats pel tècnic municipal als efectes del desenvolupament per gestió directa, la corporació va acordar:
  
Primer
  
En compliment del que establix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmetre a informació pública, mitjançant un edicte publicat en un diari d'informació general editat a la Comunitat Valenciana i, posteriorment o simultània, en el Diari Oficial de la Generalitat Valenciana, l'alternativa de programa, pel termini de 20 dies, a comptar des de l'endemà de la publicació d'este anunci en el Diari Oficial de la Generalitat Valenciana. Durant este termini, qualsevol persona podrà consultar la documentació esmentada i l'expedient administratiu a l'Ajuntament de Vall de Gallinera, i s'hi podran presentar tant al·legacions com alternatives tècniques que pretenguen competir amb l'exposada al públic. Les proposicions juridicoeconòmiques es presentaran en plica tancada, en el termini de cinc dies hàbils següents al de la finalització del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística. L'acte d'obertura de pliques es farà a l'ajuntament en la següent data hàbil a la conclusió del termini per a presentar-les. Estos terminis es prorrogaran per 20 dies addicionals si, durant els 10 primers d'informació pública, alguna persona es compromet a presentar una alternativa tècnica substancialment distinta a la inicial i presenta caució d'això en la quantia que es determine. La pròrroga es farà constar a l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
Segon
  
Que els propietaris que declinen cooperar, per entendre inconvenient el desenvolupament urbanístic dels seus terrenys, poden renunciar a això si demanen, mitjançant una sol·licitud presentada en document públic abans de l'acord aprovatori del programa, l'expropiació segons el que disposa l'article 29.9.c de la Llei Reguladora de l'Activitat Urbanística. Este acord aprovatori determinarà la incoació de l'expedient de determinació del preu just de la finca.
  
Tercer
  
Que es remeta un avís, prèviament a la publicació, als titulars cadastrals així com als que consten a l'expedient com a titulars registrals.
  
Quart
  
Que se sol·licite del Registre de la Propietat, un certificat registral de domini i càrregues, de forma simultània a la convocatòria d'informació pública, de les finques afectades pel projecte de reparcel·lació, en compliment del que disposa l'article 69.b de la Llei Reguladora de l'Activitat Urbanística.
  
Cinqué
  
Rectificar i deixar sense efecte l'Acord del Ple de l'Ajuntament de data 2 d'abril de 1995, aprovatori del projecte de reparcel·lació de la UA EN 18-19, pel fet d'estar en contradicció amb l'acord de la Comissió Territorial d'Urbanisme d'Alacant, per la qual es va aprovar la modificació puntual dels àmbits 19-20, va donar audiència als titulars cadastrals, i va valdre de mitjà l'avís del programa d'actuació integrada UA EN 19-20.
  
Sisé
  
Cosa que es fa pública als efectes de l'article 59.4 de la Llei de Règim Jurídic de les Administracions Públiques i del Procediment Administratiu Comú, pel que fa als propietaris desconeguts o el domicili dels quals es desconega, o intentada la notificació no s'hi puga realitzar.